Neuvoston päätöslauselma, annettu 4 päivänä joulukuuta 1997, naisten terveydentilaa Euroopan yhteisössä käsittelevästä kertomuksesta



Virallinen lehti nro C 394 , 30/12/1997 s. 0001 - 0002



NEUVOSTON PÄÄTÖSLAUSELMA, annettu 4 päivänä joulukuuta 1997, naisten terveydentilaa Euroopan yhteisössä käsittelevästä kertomuksesta (97/C 394/01) EUROOPAN UNIONIN NEUVOSTO, joka PALAUTTAA MIELEEN 19 päivänä heinäkuuta 1995 päivätyn komission kertomuksen terveystilanteesta Euroopan yhteisössä ja neuvoston päätelmät 30 päivältä marraskuuta 1995 (1); PALAUTTAA MIELEEN, että mainituissa päätelmissä neuvosto katsoo, että laatimalla koko yhteisössä vallitsevaa terveystilannetta, keskeisiä terveyteen vaikuttavia tekijöitä ja terveydenedistämistoimenpiteitä koskevia täydellisiä ja täsmällisiä tietoja sisältäviä selvityksiä voidaan parantaa ihmisten tietoutta ja käsityksiä keskeisistä yhteisössä esiintyvistä terveysongelmista sekä yhteisössä ja jäsenvaltioissa suunnitelluista toimista, PALAUTTAA MIELEEN lisäksi, että päätelmissään neuvosto on päättänyt tarkastella myöhemmin tulevien selvitysten tavoitetta ja muotoa, käytettävien tietojen lähteitä, selvitysten julkaisutiheyttä ja sitä, miten niitä voidaan käyttää perustana yhteisön toiminnan painopisteiden määrittämiseksi, ON TYYTYVÄINEN 22 päivänä toukokuuta 1997 päivättyyn komission kertomukseen naisten terveydentilasta Euroopan yhteisössä, PANEE MERKILLE, että kertomus osoittaa luotettavien, ajantasaisten ja vertailukelpoisten tietojen sekä sukupuolen mukaan jaoteltujen tietojen puutteen, TOTEAA, että kertomuksesta ilmenee naisten elinajanodotteen merkittävä parantuminen vuodesta 1970 sekä elinajanodotteessa vallitsevat jatkuvat erot toisaalta eri jäsenvaltioissa elävien naisten ja toisaalta naisten ja miesten välillä, TOTEAA lisäksi, että kertomuksesta ilmenee sukupuolikäyttäytymiseen ja suvun jatkamiseen liittyvät ongelmat, rinta- ja keuhkosyövän lisääntyminen, naisille tehty väkivalta, jolla on kielteinen vaikutus heidän ruumiilliseen ja henkiseen terveyteensä, itsemurhayritysten huomattava määrä, syömishäiriöt sekä naisten elinajanodotteen parantumiseen liittyvien kroonisten sairauksien suuri määrä, KATSOO, että naisten terveyteen liittyvät erityiskysymykset olisi otettava huomioon harkittaessa kansanterveyden alan uutta kehysohjelmaa, KATSOO tulevien selvitysten laatimisen osalta, että - selvitysten tavoitteena olisi oltava tietojen hankinta sellaisista terveyden kehityssuunnista ja terveyttää määrittävistä tekijöista, joita voidaan käyttää erityisesti yhteisön tasolla toteutettavien toimien ohjelmoinnissa ja parhaillaan toteutettavien toimien arvioinnissa, - aihepiirit olisi valittava sen mukaan, miten merkityksellisiä ne ovat terveyden alalla toteutettavien yhteisön toimien kannalta, - selvityksissä olisi otettava huomioon terveyteen vaikuttavat sosiaalis-taloudelliset seikat, syvennettävä käsitellyillä aloilla tietojen ja eri jäsenvaltioiden välisten erojen ja niiden syiden analyysia ja tehtävä tarvittaessa operatiivisia päätelmiä yhteisön toimia varten, KOROSTAA, että jäsenvaltioita on aiheellista kuulla etukäteen ja ottaa jäsenvaltioiden toimivaltaiset viranomaiset ja/tai elimet mukaan laatimaan kyseisiä selvityksiä mukaan luettuna tietojen vahvistaminen, KOROSTAA, että kansanterveyden alalla (1997-2000) hyväksytyn, terveystilanteen seurantaa koskevan yhteisön toimintaohjelman (2) puitteissa toteutettavilla toiminnoilla pyritään muun muassa yhteisön terveysindikaattoreiden laatimiseen kehittämällä tarvittavia asianmukaisia menetelmiä asteittain vertailukelpoisten terveystietojen keruuta varten sekä tukemaan terveystilannetta, kehityssuuntia ja terveyttä määrittäviä tekijöitä koskevia analyysejä ja selvityksiä, KATSOO, että edellä mainittu jäsenvaltioiden kanssa tiiviissä yhteistyössä tehtävä työ parantaa olennaisesti tietojen laatua ja vertailukelpoisuutta ja lisää siten selvitysten luotettavuutta, KATSOO, että tällä työllä edistetään myös tulevien kertomusten laadinnassa käytettävien asianmukaisten menetelmien määrittelyä sekä niiden laadun ja arvon parantamista, KEHOTTAA jäsenvaltioita kehittämään terveystietojen järjestelmällistä jaottelua sukupuolen mukaan ottaen huomioon sosiaalis-taloudelliset tekijät ja keräämään enemmän tietoa erityisesti naisten terveyteen liittyvistä ongelmista kiinnittäen erityistä huomiota naisten elämänlaadun kohentamisen lisäksi naisten elinajanodotteen parantumiseen, KEHOTTAA komissiota - ottamaan kyseisen kertomuksen asiaankuuluvalla tavalla huomioon parhaillaan toteutettavien ohjelmien ja tulevien toimien valmistelun yhteydessä, mukaan lukien yhteisön toiminnan painopisteiden määrittäminen, - kiinnittämään erityistä huomiota terveystietojen laadun ja vertailukelpoisuuden parantamiseen sekä tietojen sukupuolen mukaiseen jaotteluun kansanterveyden alalla toteutettavan terveystilanteen seurantaa koskevan yhteisön toimintaohjelman yhteydessä, - tulevien selvitysten laatimiseksi kuulemaan jäsenvaltioita tarkoituksenmukaisella tavalla, erityisesti terveystilanteen seurantaa koskevaa ohjelmaa käsittelevän komitean puitteissa, jotta voidaan määrittää tulevien selvitysten tavoite ja muoto, niiden julkaisemistiheys, aiheiden valinta, käytettävät tiedonlähteet, noudatettavat menetelmät ja yhteyshenkilöiden valinta. (1) EYVL C 350, 30.12.1995, s. 1. (2) Euroopan parlamentin ja neuvoston päätös N:o 1400/ 97/EY, tehty 30 päivänä kesäkuuta 1997 (EYVL L 193, 22.7.1997, s. 1).